Il-Kummissjoni Ewropea - Stqarrija għall-istampa Ewropa li Tipproteġi: L-UE tintensifika l-azzjoni kontra d-diżinformazzjoni Brussell, il-5ta' dicembru 2018 Filwaqt li tieħu kont tal-progress li sar s'issa u b'segwitu għas-sejħa magħmula mill-mexxejja Ewropeja f'Ġunju 2018 biex jiġu protetti s-sistemi demokratiċi tal-Unjoni, il-Kummissjoni Ewropea u r-Rappreżentant Għoli qed jistabbilixxu miżuri konkreti biex jindirizzaw id-diżinformazzjoni, inkluż il- ħolqien ta' Sistema ta' Twissija Bikrija u l-monitoraġġ mill-qrib tal-implimentazzjoni tal-Kodiċi ta' Prattika iffirmat minn pjattaformi onlajn. Il-Pjan ta' Azzjoni jipprevedi wkoll żieda ta' riżorsi ddedikati għal din il-kwistjoni. Ir-Rappreżentant Għoli / Viċi President Federica Mogherini qalet: "Id-demokrazija b'saħħitha tistrieħ fuq dibattitu pubbliku miftuħ, liberu u ġust. Huwa d-dmir tagħna li nipproteġu dan l-ispazju u ma nippermettu lil ħadd li jxerred informazzjoni ħażina li tiżra l-mibegħda, id-diviżjoni, u nuqqas ta' fiduċja fid-demokrazija. Bħala l-Unjoni Ewropea, iddeċidejna li naġixxu flimkien u nsaħħu r-rispons tagħna, biex nippromwovu l-prinċipji tagħna, nappoġġaw ir-reżiljenza tas-soċjetajiet tagħna, fi ħdan il-fruntieri tagħna u fil-viċinat. Dan huwa l-mod Ewropew biex nirrispondu għal wieħed mill-isfidi ewlenin ta' żminijietna." Andrus Ansip, il-Viċi President responsabbli mis-Suq Uniku Diġitali, qal: "Hemm bżonn li nkunu magħquda u ngħaqqdu l-forzi tagħna biex nipproteġu d-demokraziji tagħna kontra d- diżinformazzjoni. Rajna tentattivi ta' indħil fl-elezzjonijiet u fir-referenda, b'evidenza li tipponta lejn ir-Russja bħala sors primarju ta' dawn il-kampanji. Biex nindirizzaw dawn it-theddidiet, aħna nipproponu li tittejjeb il-koordinazzjoni mal-Istati Membri permezz ta' Sistema ta' Twissija Bikrija, jiġu rrinforzati t-timijiet tagħna li jesponu d-diżinformazzjoni, jiżdied l-appoġġ għall-midja u għar- riċerkaturi, u li l-pjattaformi diġitali jintalbu sabiex iwettqu l-impenji tagħhom. Il-ġlieda kontra d- diżinformazzjoni tirrikjedi sforz kollettiv." It-tisħiħ tal-każijiet identifikati, ir-rispons u s-sensibilizzazzjoni Il-Pjan ta' Azzjoni - imħejji f'kooperazzjoni mill-qrib ukoll mal-Kummissarju għall-Ġustizzja, il- Konsumaturi u l-Ugwaljanza bejn il-Ġeneri, Věra Jourová; Il-Kummissarju għall-Unjoni tas-Sigurtà Julian King u l-Kummissarju għall-Ekonomija u s-Soċjetà Diġitali Mariya Gabriel - jiffokaw fuq erba' oqsma kruċjali sabiex effettivament jibnu l-kapaċitajiet tal-UE u tissaħħaħ il-kooperazzjoni bejn l- Istati Membri u l-UE: Identifikazzjoni mtejba: Il-Komunikazzjoni strateġika tat-Task Forces u taċ-Ċellola ta' Fużjoni tal-UE Kontra t-Theddid Ibridu fis-Servizz Ewropew għall-Azzjoni Esterna (SEAE) kif ukoll id-delegazzjonijiet tal-UE fil-pajjiżi tal-viċinat se jissaħħu b'numru sinifikanti ta' membri tal-persunal speċjalizzati u għodod ta' analiżi tad-data addizzjonali. Il-baġit għall- komunikazzjoni strateġika tas-SEAE biex tiġi indirizzata d-diżinformazzjoni u titqajjem sensibilizzazzjoni dwar l-impatt negattiv tagħha huwa mistenni li aktar milli jirdoppja, minn EUR 1,9 miljun fl-2018 għal EUR 5 miljun fl-2019. L-Istati Membri tal-UE għandhom jikkumplimentaw dawn il-miżuri billi jsaħħu l-mezzi tagħhom stess biex jittrattaw id- diżinformazzjoni. Rispons ikkoordinat: Sistema ta' Twissija Bikrija apposta se tiġi stabbilità fost l- istituzzjonijiet tal-UE u l-Istati Membri biex jiġi ffaċilitat il-qsim ta' data u l-valutazzjonijiet ta' kampanji ta' diżinformazzjoni u misinformazzjoni u biex jiġu pprovduti twissijiet dwar theddid ta' diżinformazzjoni f'ħin reali. L-istituzzjonijiet tal-UE u l-Istati Membri se jiffokaw ukoll fuq il- komunikazzjoni proattiva u oġġettiva dwar il-valuri u l-politiki tal-Unjoni. Il-pjattaformi u l-industrija diġitali: Il-firmatarji tal-Kodiċi ta' Prattika għandhom malajr u b'mod effettiv jimplimentaw l-impenji li saru taħt il-Kodiċi ta' Prattika, b'mod li jiffokaw fuq azzjonijiet li huma urġenti għall-elezzjonijiet Ewropej fl-2019. Dan jinkludi b'mod partikolari l- iżgurar tat-trasparenza tar-reklamar politiku, l-intensifikar tal-isforzi biex jingħalqu l-kontijiet foloz attivi, it-tikkettar tal-interazzjonijiet mhux umani (messaġġi mxerrdin b'mod awtomatiku permezz ta' "bots") u l-koperazzjoni ma' verifikaturi tal-fatti u riċerkaturi akkademiċi sabiex jiġu identifikati l-kampanji ta' diżinformazzjoni u sabiex il-kontenut ta' fatti verifikati jsir aktar viżibbli u mifrux. Il-Kummissjoni, bl-għajnuna tal-grupp Ewropew ta' regolaturi responsabbli mis-servizzi tal-medja awdjoviżiva, se tiżgura li jkun hemm monitoraġġ kontinwu u mill-qrib tal-implimentazzjoni tal-impenji. Sensibilizzazzjoni u awtonomizzazzjoni taċ-ċittadini: Minbarra kampanji ta' sensibilizzazzjoni mmirati, l-istituzzjonijiet tal-UE u l-Istati Membri se jippromwovu l-litteriżmu medjatiku permezz ta' programmi apposta. Se jiġi pprovdut appoġġ lil timijiet multidixxiplinarji nazzjonali ta' verifikaturi tal-fatti u riċerkaturi indipendenti biex jiġu identifikati u jinkixfu kampanji ta' diżinformazzjoni madwar in-netwerks soċjali kollha. Fl-aħħar nett, il-Kummissjoni qiegħda llum tirrappurta dwar il-progress li sar fl-indirizzar tad- diżinformazzjoni online sa mill-preżentazzjoni tal-Komunikazzjoni tagħha f'April 2018. Il-passi li jmiss Il-Kummissjoni Ewropea u r-Rappreżentant Għoli se jiżviluppaw u jimplimentaw il-miżuri stipulati fil- Pjan ta' Azzjoni, f'kooperazzjoni mill-qrib mal-Istati Membri u mal-Parlament Ewropew. Bil-ħsieb tal-elezzjonijiet Ewropej, is-Sistema ta' Twissija Bikrija se tiġi stabbilità sa Marzu 2019. Dan se jiġi kkumplimentat b'aktar tisħiħ ta' riżorsi rilevanti. Il-firmatarji tal-Kodiċi ta' Prattika se jkollhom jipprovdu l-ewwel aġġornament dwar l- implimentazzjoni lill-Kummissjoni sal-aħħar tal-2018, li l-Kummissjoni għandha mbagħad tippubblika f'Jannar 2019. Bejn Jannar u Mejju, il-pjattaformi diġitali se jkollhom jirrappurtaw lill- Kummissjoni fuq bażi ta' kull xahar. Il-Kummissjoni se twettaq ukoll valutazzjoni komprensiva tal- implimentazzjoni tal-Kodiċi ta' Prattika fl-ewwel 12-il xahar tiegħu. Jekk l-implimentazzjoni u l- impatt tal-Kodiċi ta' Prattika ma jkunux sodisfaċenti, il-Kummissjoni tista' tipproponi miżuri ulterjuri, inkluż ta' natura regolatorja. L-Unjoni Ewropea kienet qed tindirizza attivament id-diżinformazzjoni sa mill-2015. Wara deċiżjoni tal-Kunsill Ewropew f'Marzu 2015, sabiex "tisfida l-kampanji għaddejjin ta' diżinformazzjoni mir- Russja", it-Task Force East StratCom tas-Servizz Ewropew għall-Azzjoni Esterna (SEAE) ġiet stabbilità. It-Task Force, flimkien mas-servizzi rilevanti tal-Kummissjoni, tiffoka fuq il- komunikazzjoni effettiva dwar il-politiki tal-UE lejn il-viċinat tal-Lvant tagħha; li jissaħħaħ l-ambjent tal-medja globali fil-viċinat tal-Lvant, inkluża l-għotja tal-appoġġ għal-libertà tal-medja u t-tisħiħ tal-medja internazzjonali; u li tittejjeb il-kapaċità tal-UE biex tipprevedi, tindirizza u tqajjem kuxjenza dwar l-attivitajiet ta' diżinformazzjoni favur il-Kremlin. Fl-2016, il-Qafas Konġunt dwar il-ġlieda kontra t-theddidiet ibridi ġie adottat, segwit mill- Komunikazzjoni Konġunta dwar Iż-Żieda tar-reżiljenza u t-tisħiħ tal-kapaċitajiet li jindirizzaw theddidiet ibridi fl-2018. F'April 2018, il-Kummissjoni fasslet approċċ Ewropew u għodod awtoregolatorji tiġi trattata d- diżinformazzjoni online, inkluż Kodiċi ta' Prattika għall-UE kollha kontra d-Diżinformazzjoni, appoġġ għal netwerk indipendenti ta' verifikaturi tal-fatti, u għodod biex jiġi stimolat ġurnaliżmu ta' kwalità​. Fis-16 ta' Ottubru, il-Kodiċi ta' Prattika ġie ffirmat minn Facebook, Google, Twitter u Mozilla kif ukoll l-assoċjazzjoni kummerċjali li tirrappreżenta l-pjattaformi diġitali u l-assoċjazzjonijiet kummerċjali li jirrappreżentaw l-industrija tar-reklamar u min jirreklama. Fid-Diskors tiegħu tal-2018 dwar l-Istat tal-Unjoni, il-President Juncker ressaq ukoll sensiela ta' miżuri konkreti biex jiġi żgurat li l-elezzjonijiet tal-Parlament Ewropew tas-sena d-dieħla jkunu organizzati b'mod liberu, ġust u sigur. Il-miżuri jinkludu aktar trasparenza fejn jidħlu riklami politiċi onlajn u l-possibbiltà li jiġu imposti sanzjonijiet għall-użu illegali ta' data personali sabiex jiġi influwenzat apposta l-eżitu tal-elezzjonijiet Ewropej. Għal Aktar Informazzjoni Pjan ta' Azzjoni Kontra d-Diżinformazzjoni Il-MEMO: Mistoqsijiet u Risposti - L-UE tintensifika l-azzjoni kontra d-diżinformazzjoni Skeda informattiva: Pjan ta' azzjoni kontra d-diżinformazzjoni Komunikazzjoni dwar l-indirizzar ta' diżinformazzjoni online: approċċ Ewropew Rapport dwar il-progress li sar fl-implimentazzjoni tal-Komunikazzjoni ta' April Sit web tal-UE vs d-diżinformazzjoni Il-Kodiċi ta' Prattika kontra d-Diżinformazzjoni Online u pjanijiet direzzjonali ta' implimentazzjoni Ewrobarometru dwar id-demokrazija u l-elezzjonijiet Kuntatti mal-istampa: Mistoqsijiet ġenerali mill-pubbliku: Europe Direct bit-telefown fuq 00 800 67 89 10 11 jew bl - e-mail
Extracted from Ewropa_li_Tipprote_i__L-UE_tintensifika_l-azzjoni_kontra_d-di_informazzjoni.pdf